Blaze7451/Wiki-th-20250601 huggingface dataset:
เทอร์โมแอซิโดไฟล์

ไฟล์:Aerial image of Grand Prismatic Spring (view from the south).jpg|thumb|250px|right|เทอร์โมแอซิโดไฟล์ในบ่อน้ำร้อนที่อุทยานแห่งชาติเยลโลว์สโตน
เทอร์โมแอซิโดไฟล์ (thermoacidophile) เป็นจุลินทรีย์อิกซ์ตรีโมไฟล์ที่เป็นทั้งเทอร์โมฟิลิกและแอซิโดฟิลิก กล่าวคือสามารถเจริญเติบโตได้ภายใต้สภาวะที่มีอุณหภูมิสูงและมีพีเอชต่ำ เทอร์โมแอซิโดไฟล์ส่วนใหญ่เป็นอาร์เคีย (โดยเฉพาะ crenarchaeota และ euryarchaeota) หรือแบคทีเรีย และพบยูแคริโอตบ้างเป็นครั้งคราว เทอร์โมแอซิโดไฟล์พบได้ในบ่อน้ำร้อน พุแก๊ส ปล่องน้ำร้อนใต้ทะเลหรือในสภาพแวดล้อมอื่น ๆ ที่มีการปลดปล่อยพลังงานความร้อนใต้พิภพ602 นอกจากนี้ยังพบในสภาพแวดล้อมที่ปนเปื้อนมลพิษ เช่น น้ำเสียจากเหมืองแร่
แต่กระนั้น สิ่งมีชีวิตอาจมีความสามารถอย่างหนึ่ง แต่เสียความสามารถอีกอย่างไป (biological trade-off) ระหว่างการปรับตัวให้เข้ากับสภาพแวดล้อมที่อุณหภูมิสูงกับปรับตัวให้อยู่รอดในสิ่งแวดล้อมที่มีพีเอชต่ำ มีเพียงไม่กี่ตัวอย่างเท่านั้นที่สามารถทนต่อสภาวะสุดขั้วของทั้งสองอย่างได้ดี (pH  80°C)602 อาร์เคียหลายชนิดมีวิถีเมแทบอลิซึมแบบใช้ออกซิเจน ใช้ออกซิเจนเพียงเล็กน้อย (microaerophile)602 และไม่ใช้ออกซิเจน (obligate anaerobe) เช่น Acidilobales
การจัดลำดับจีโนมของสาหร่ายสีแดง Galdieria sulphuraria ซึ่งเป็นยูแคริโอตที่เป็นเทอร์โมแอซิโดไฟล์ พบว่าการปรับตัวให้เข้ากับสิ่งแวดล้อมน่าจะเกิดจากการถ่ายทอดยีนในแนวราบ โดยได้รับจากอาร์เคียและแบคทีเรียที่เป็นเทอร์โมแอซิโดไฟล์

** ดูเพิ่ม**
 chapter=History of Discovery of Hyperthermophiles

**อ้างอิง**
หมวดหมู่:เทอร์โมไฟล์
หมวดหมู่:เทอร์โมซัว
หมวดหมู่:พอลิอิกซ์ตรีโมไฟล์
ศาสนาอิสลามในประเทศมาดากัสการ์

ไฟล์:US Navy 070320-F-0524H-078 Chaplain (Cmdr.) W.M. Sonny Dinkins talks with leaders of the Islamic Grand Mosque in Antananarivo during a trip to meet area religious leaders.jpg|thumb|right|มัสยิดในอันตานานารีโว
ศาสนาอิสลาม ได้รับการยอมรับอย่างดีในอาณาเขตที่ปัจจุบันเรียกว่าประเทศมาดากัสการ์มาหลายศตวรรษ และปัจจุบันมีชาวมุสลิมเป็นตัวแทน 7 เปอร์เซ็นต์ของประชากร ชาวมุสลิมส่วนใหญ่ในมาดากัสการ์นับถือนิกายซุนนีของสำนักนิติศาสตร์ชอฟี

**ประวัติความเป็นมา**

**การตั้งถิ่นฐานของชาวอาหรับ**
เริ่มต้นในคริสต์ศตวรรษที่ 10 และ 11 พ่อค้างาสัตว์ชาวอาหรับ, โซมาลี และแซนซิบาร์เดินทางไปตามชายฝั่งตะวันออกของทวีปแอฟริกาในเรือใบเดาของพวกเขาและตั้งถิ่นฐานบนชายฝั่งตะวันตกของมาดากัสการ์ กลุ่มที่น่าสังเกตที่สุดของผู้คนเหล่านี้คือซาฟิรามิเนีย ซึ่งเป็นบรรพบุรุษดั้งเดิมของอันเตโมโร, อันตาโนซี และชาติพันธุ์อื่น ๆ ในชายฝั่งตะวันออก คลื่นสุดท้ายของผู้อพยพชาวอาหรับคืออันตาลาโอตราที่อพยพมาจากอาณานิคมทางตะวันออกของทวีปแอฟริกา พวกเขาตั้งถิ่นฐานทางตะวันตกเฉียงเหนือของเกาะ (พื้นที่มาจังกา) และเป็นกลุ่มแรกที่นำศาสนาอิสลามมาสู่เกาะ
ผู้อพยพชาวมุสลิมอาหรับและชาวโซมาลีมีจำนวนน้อยเมื่อเทียบกับชาวอินโดนีเซียและชาวบันตู แต่พวกเขาทำให้คนเลื่อมใสยั่งยืน ชื่อของชาวมาลากาซีสำหรับฤดูกาล, เดือน, วัน และเหรียญเป็นชื่อของศาสนาอิสลามต้นกำเนิด เช่นเดียวกับการเข้าสุหนัต, เมล็ดข้าวชุมชน และรูปแบบต่าง ๆ ของการทักทาย นักวิเศษชาวอาหรับหรือที่เรียกว่าออมเบียซี ได้สถาปนาตัวเองในสำนักของอาณาจักรชนเผ่ามาลากาซีหลายแห่ง ผู้อพยพชาวอาหรับ-โซมาลีได้นำระบบชายเป็นใหญ่ของครอบครัวและตระกูลของการปกครองที่ไม่ใช่อารยธรรมอิสลามมาสู่มาดากัสการ์ ซึ่งแตกต่างจากระบบผู้นำที่เป็นหญิงแบบโพลีนีเซียโดยสิทธิในสิทธิพิเศษและทรัพย์สินจะมอบให้แก่ชายและหญิงอย่างเท่าเทียมกัน ส่วนโซราเบเป็นตัวอักษรที่มาจากภาษาอาหรับที่ใช้ในการถอดเสียงภาษามาลากาซีและภาษาถิ่นอันเตโมโรโดยเฉพาะ ชาวอาหรับยังเป็นกลุ่มแรกที่ระบุที่มาของชาวมาลากาซีส่วนใหญ่ได้อย่างถูกต้อง โดยบอกว่าเกาะนี้ได้ตั้งรกรากโดยชาวอินโดนีเซีย

**การล่าอาณานิคมและเอกราช**
ไฟล์:Mosquée Antsirabe.JPG|thumb|left|มัสยิดแอนต์ซีราเบ
เมื่อได้รับเอกราชจากฝรั่งเศสในปี ค.ศ. 1960 มาดากัสการ์ได้เริ่มพัฒนาความสัมพันธ์ใกล้ชิดกับมหาอำนาจทางโลกอย่างแข็งขันกับสหภาพโซเวียต โดยสิ่งนี้ได้ขัดขวางการขยายของทุกศาสนาในมาดากัสการ์รวมทั้งศาสนาอิสลาม อย่างไรก็ตาม ในคริสต์ทศวรรษ 1980 มาดากัสการ์ได้หลบหนีความสัมพันธ์จากสหภาพโซเวียตและกลับไปหาฝรั่งเศส
ทั้งนี้ มีสาวกคิดเป็นประมาณ 7 เปอร์เซ็นต์ของประชากรตามข้อมูลของกระทรวงการต่างประเทศสหรัฐในปี ค.ศ. 2011 (ลดลงจากการประมาณการก่อนหน้านี้ที่ 10 ถึง 15 เปอร์เซ็นต์ในปี ค.ศ. 2009) หรือ 3 เปอร์เซ็นต์ตามข้อมูลของสำนักวิจัยพิวในปี ค.ศ. 2010

**อ้างอิง**

**แหล่งข้อมูลอื่น**

มาดากัสการ์
วัดมหาบุศย์

วัดมหาบุศย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร

**ประวัติ**
วัดมหาบุศย์สร้างประมาณ พ.ศ. 2305 ก่อนเสียกรุงแก่พม่า 5 ปี เดิมชื่อว่า วัดสามบุตร กล่าวคือ บุตรชายสามคนพี่น้องได้ร่วมกันสร้างวัดนี้ สันนิษฐานว่าเสนาสนะในยุคนั้นคงเป็นไม้เสียส่วนใหญ่ ทำให้วัสดุไม่คงทนจนกลายเป็นวัดร้างในที่สุด ต่อมาพระมหาบุตร เปรียญ 5 ประโยค สำนักวัดเลียบได้มาเยี่ยมญาติโยมละแวกคลองพระโขนง ชาวบ้านจึงพร้อมใจกันนิมนต์ให้ท่านอยู่วัดสามบุตรเพื่อช่วยเป็นผู้นำในการบูรณะวัด เมื่อสร้างและบูรณปฏิสังขรณ์จึงได้ขนานนามวัดใหม่ว่า วัดมหาบุตร ตามนามท่าน ภายหลังชื่อได้เปลี่ยนมาเป็น "วัดมหาบุศย์" ประชาชนทั่วไปยังขนานนามวัดนี้ว่า วัดแม่นาคพระโขนง ตามอิทธิพลของวรรณกรรมเรื่อง แม่นากพระโขนง
วัดมหาบุศย์ได้รับการบูรณะสังฆเสนาสนะประมาณปี พ.ศ. 2455 ได้รับพระราชทานวิสุงคามสีมา เมื่อวันที่ 18 เมษายน พ.ศ. 2459 มีเขตวิสุงคามสีมากว้าง 2 เส้น ยาว 2 เส้น 7 วา จนปี พ.ศ. 2470 ได้มีการรื้อถอนอุโบสถเก่าออกแล้วสร้างใหม่ เป็นอุโบสถกว้าง 20 เมตร ยาว 23 เมตร หน้าบันสลักเป็นลายกระหนกไทยรูปพระอินทร์ทรงช้างเอราวัณ หลังคาสองชั้นลด ถึงปี พ.ศ. 2500 ได้ทำการบูรณะอุโบสถนี้ใหม่โดยเปลี่ยนกระเบื้องเป็นกระเบื้องเคลือบสี เปลี่ยนช่อฟ้าใบระกาหงส์และหน้าบันใหม่ทั้งหมด จอมพล ป. พิบูลสงคราม นายกรัฐมนตรีในขณะนั้นมาเป็นประธานพิธียกช่อฟ้า

**สิ่งศักดิ์สิทธิ์**
วัดมหาบุศย์มีชื่อเสียงจากการมีศาลย่านาค คู่รักมักนิยมมากราบไหว้ย่านาค ยังมีศาลเจ้าแม่ตะเคียนทอง คนที่มาจะนิยมมาขอพรในเรื่องการงาน การเรียน โชคลาภ และความรัก นอกจากนั้นยังมีวิหารหลวงพ่อยิ้ม ภายในประดิษฐานหลวงพ่อยิ้ม ลักษณะเป็นพระพุทธรูปปางมารวิชัย และพระพุทธรูปอีกหลายองค์ ถัดจากวิหารหลวงพ่อยิ้มไปเป็นอุทยานพระโพธิสัตว์กวนอิม ภายในประดิษฐานรูปปั้นเจ้าแม่กวนอิม

**อ้างอิง**
มหาบุศย์
หมวดหมู่:โบราณสถานในกรุงเทพมหานคร
หมวดหมู่:แม่นากพระโขนง
ตุลาคม พ.ศ. 2563

ตุลาคม พ.ศ. 2563 เป็นเดือนที่ 10 ของปี พ.ศ. 2563 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

**สถานีย่อย:เหตุการณ์ปัจจุบัน**
หมวดหมู่:ตุลาคม
*
วัดใหม่พิเรนทร์

วัดใหม่พิเรนทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดอรุณ เขตบางกอกใหญ่ กรุงเทพมหานคร วัดมีเนื้อที่ 8 ไร่ 
46 ตารางวา

**ประวัติ**
วัดใหม่พิเรนทร์สร้างขึ้นประมาณปี พ.ศ. 2384 แต่เดิมชื่อว่า วัดใหม่บ้านข้าวหลาม เนื่องจากชาวบ้านที่อยู่บริเวณที่ตั้งวัดประกอบอาชีพทำข้าวหลามขาย ต่อมาเมื่อมีการตัดถนนอิสรภาพผ่านหน้าวัด ประกอบกับอยู่ใกล้สามแยกโพธิ์สามต้น ชาวบ้านจึงเรียกว่า วัดใหม่โพธิ์สามต้น แต่ชาวบ้านคนเก่าแก่นิยมเรียกว่า วัดใหม่ขี้หมู  เนื่องจากสถานที่สร้างวัดเดิมเป็นที่อยู่ของหมูป่าเป็นจำนวนมากและหมูได้ถ่ายมูลไปทั่ว ต่อมาพระพิเรนทรเทพ (ขำ ณ ราชสีมา) และญาติพี่น้องได้บูรณปฏิสังขรณ์วัดแห่งนี้ จึงได้ขนานนามวัดตามตามบรรดาศักดิ์ว่า "วัดใหม่พิเรนทร์"

**อาคารเสนาสนะ**
อุโบสถเป็นอาคารก่ออิฐถือปูน กว้าง 8.80 เมตร ยาว 23.80 เมตร บูรณะครั้งแรกเมื่อ พ.ศ. 2498 บูรณะครั้งที่ 2 แล้วเสร็จเมื่อ พ.ศ. 2544 ภายในประดิษฐานพระประธาน เป็นพระพุทธรูปปางมารวิชัย มีนามว่า พระพุทธนิมิต มีภาพจิตรกรรมฝาผนังแสดงเหตุการณ์ในพุทธประวัติ
ภายในวิหารประดิษฐานพระพุทธรูปปางมารวิชัย นามว่า หลวงพ่อเทพมงคล เป็นพระพุทธรูปสมัยสุโขทัย ขนาดหน้าตักกว้าง 29 นิ้ว สูง 39 นิ้ว แต่เดิมพระพิเรนทรเทพได้นำมาประดิษฐานไว้ที่หอฉัน (หอสวดมนต์) หลังจากที่ได้มาบูรณปฏิสังขรณ์วัด ต่อมาหลวงพ่อพระครูได้ดำเนินการก่อสร้างวิหารจึงนำองค์พระมาประดิษฐานที่วิหาร
อาคารเสนาสนะอื่นได้แก่ กุฏิสงฆ์ 9 หลัง เป็นอาคารคอนกรีตเสริมเหล็กสองชั้นมุงหลังคาด้วยกระเบื้องเคลือบ หอสวดมนต์ เป็นเสาคอนกรีต ฝาและพื้นเป็นไม้สัก มีสามจั่ว ศาลาเอนกประสงค์ เป็นตึกสองชั้น ตรีมุข มีช่อฟ้าใบระกาหางหงษ์ ที่หน้าบันจารึกพระพุทธรูปไว้ทั้งสามด้าน ศาลาการเปรียญ หอระฆัง ฌาปนสถาน ศาลาบำเพ็ญกุศล เมรุ และสุสาน

**อ้างอิง**
ใหม่พิเรนทร์
วัดนก (กรุงเทพมหานคร)

วัดนก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร เจ้าอาวาสองค์ปัจจุบันคือ พระครูสุจิตตาภรณ์ (สมเจต)
วัดนกตั้งวัดเมื่อ พ.ศ. 2420 ในสมัยพระบาทสมเด็จพระจุลจอมเกล้าเจ้าอยู่หัว อุโบสถหลังเก่าได้รับพระราชทานวิสุงคามสีมาเมื่อวันที่ 5 มีนาคม พ.ศ. 2431 ได้รับพระราชทานวิสุงคามสีมาครั้งล่าสุดเมื่อวันที่ 27 ตุลาคม พ.ศ. 2538
อุโบสถหลังใหม่เป็นทรงจตุรมุข (มุขลอย 2 มุข) อาคารอเนกประสงค์ 2 ชั้น มี พระพุทธสุโขทัยรัตนมงคล หน้าตักกว้าง 59 นิ้ว เป็นพระประธานประจำอุโบสถ ภายในและภายนอกติดกระเบื้องเบญจรงค์ ชั้นล่างเป็นศาลาการเปรียญซึ่งสร้างแทนอุโบสถหลังเก่า เนื่องจากอุโบสถหลังเก่าถูกน้ำท่วมถึงจึงทรุดโทรมมาก ยากที่จะบูรณปฏิสังขรณ์ให้ดีดังเดิมได้ อุโบสถหลังใหม่ได้พระอุดมประชานาถ (เปิ่น ฐิตคุโณ) แห่งวัดบางพระ จังหวัดนครปฐม เป็นที่ปรึกษาและอุปถัมภ์การสร้าง เมื่อสร้างแล้วเสร็จทางวัดจึงหล่อรูปหลวงพ่อเปิ่นยืนประดิษฐานไว้ด้านหลังอุโบสถ

**รายนามเจ้าอาวาส**
 เจ้าอธิการลอย- เจ้าอธิการรอด ภุมมวัน - พระครูใบฎีกาบู่ สุนทโร- พระครูสุจิตตาภรณ์ (สมเจต) ได้รับแต่งตั้งเป็นเจ้าอาวาส ตั้งแต่ พ.ศ. 2520 จนถึงปัจจุบัน

**อ้างอิง**
นก
หมวดหมู่:วิดีโอเกมไซเบอร์พังก์

หมวดหมู่:วิดีโอเกมแบ่งตามธีม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เกมไซเบอร์พังก์
วัดน้อยนางหงษ์ (จังหวัดสมุทรสาคร)

วัดน้อยนางหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านท่าจีน ตำบลท่าจีน อำเภอเมืองสมุทรสาคร จังหวัดสมุทรสาคร วัดมีเนื้อที่ 25 ไร่
คาดว่าสร้างวัดน้อยนางหงษ์ในสมัยพระบาทสมเด็จพระนั่งเกล้าเจ้าอยู่หัว เดิมชื่อว่า วัดตากแดด มีพระอธิการทันเป็นเจ้าอาวาส ต่อมาพระปลัดเซ่ง (หลวงพ่อเซ่ง) เป็นเจ้าอาวาส ได้เปลี่ยนชื่อเป็น วัดนางหงษ์ และในสมัยพระอธิการชุ่ม (หลวงพ่อชุ่ม) เป็นเจ้าอาวาสปกครองวัดนี้ ได้เปลี่ยนชื่อใหม่เป็น "วัดน้อยนางหงษ์"

**อาคารเสนาสนะ**
อุโบสถหลังเก่าเป็นสถาปัตยกรรมสมัยอยุธยาตอนปลาย คล้ายเรือสำเภา มีเจดีย์เก็บอัฐิเรียงรายอยู่บนฐานของโบสถ์ อิฐที่ใช้สร้างนำมาจากประเทศจีน หน้าบันประดับลวดลายด้วยเครื่องถ้วยจีน สภาพอุโบสถในปัจจุบันคงเหลือแต่เสมาเท่านั้น แล้วได้สร้างอุโบสถหลังใหม่ ซึ่งเป็นอาคารไม้ทรงไทยก่ออิฐถือปูน หลังคาทรงจั่ว เครื่องไม้มุงกระเบื้องมีชายคาปีกนกคลุมโดยรอบทั้งสี่ด้าน หลังคามีช่อฟ้าใบระกาหางหงส์ปูนปั้นเป็นรูปเศียรนาค หน้าบันทั้งด้านหน้าและด้านหลังเป็นปูนปั้นระบายสีลวดลายพรรณพฤกษา บานประตูเป็นไม้มีภาพจิตรกรรมเป็นรูปทวารบาลแบบไทย ผนังด้านหน้ามีซุ้มประดิษฐานพระพุทธรูปประทับยืนปางประทานอภัย บานหน้าต่างเป็นไม้มีภาพจิตรกรรมรูปเทวดายืนพนมมือตกแต่ง ภายนอกอุโบสถหลังใหม่มีกำแพงแก้ว ภายในเขตกำแพงแก้วมีซุ้มเสมาก่ออิฐถือปูนเป็นทรงปราสาทประดิษฐานใบเสมาทำมาจากหินแกรนิต
หอระฆังเก่ามีลักษณะเป็นสิ่งก่อสร้างแบบยุโรป สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์แก่ผู้สร้างวัด หอเป็นอาคารขนาดเล็กสองชั้น ชั้นบนเป็นอาคารโปร่งมีระเบียงขนาดเล็กโดยรอบ ผนังด้านข้างเป็นช่องโปร่งลักษณะคล้ายซุ้มส่วนยอดโค้งแหลมแบบศิลปะกอทิก แต่ส่วนบนสุดคล้ายปล้องไฉน เจดีย์บรรจุอัฐิเป็นรูปเรือสำเภา มีเจดีย์ 3 องค์อยู่บนลำเรือ ลักษณะเป็นเจดีย์ก่ออิฐถือปูนย่อมุมไม้สิบสอง ปัจจุบันมีรากไทรขึ้นปกคลุมทั่วทั้งองค์ นอกจากนั้นยังมีอนุสรณ์สถานท่านลี มีลักษณะเป็นสิ่งก่อสร้างแบบยุโรป สร้างขึ้นเพื่อเป็นอนุสรณ์แก่ผู้สร้างวัดนี้

**อ้างอิง**
น้อยนางหงษ์
หมวดหมู่:โบราณสถานในจังหวัดสมุทรสาคร
วัดสุนทรธรรมิการาม

วัดสุนทรธรรมิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านหัวคูนอก ตำบลปลายบาง อำเภอบางกรวย จังหวัดนนทบุรี เจ้าอาวาสองค์ปัจจุบันคือ พระมหาอุธร ฐานิสฺสโร

**ประวัติ**
วัดสุนทรธรรมิการามตั้งวัดเมื่อ พ.ศ. 2325 เดิมชื่อว่า วัดหัวคู เนื่องจากตั้งอยู่บริเวณทางแยกคลองสี่สาย ได้แก่ คลองบางค้อ คลองหัวคูนอก คลองบางนา และคลองหัวคูใน ไม่ปรากฏว่าใครเป็นผู้สร้าง ได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545 เขตวิสุงคามสีมา กว้าง 30 เมตร ยาว 50 เมตร

**อาคารเสนาสนะ**
อาคารเสนาสนะได้แก่ อุโบสถหลังใหม่ กว้าง 12 เมตร ยาว 30 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก ศาลาการเปรียญ กว้าง 25 เมตร ยาว 35 เมตร สร้างเมื่อ พ.ศ. 2492 เป็นอาคารไม้ทรงไทยชั้นเดียว กุฏิสงฆ์จำนวน 11 หลัง เป็นอาคารไม้ 10 หลัง ครึ่งตึกครึ่งไม้ 1 หลัง วิหาร กว้าง 6 เมตร ยาว 18 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ภายในประดิษฐาน หลวงพ่อนนท์ ซึ่งชาวบ้านมักมาขอพรให้หายจากโรคภัยไข้เจ็บ ปัจจุบัน ในภิกขาจารวัตรของพระวัดสุนทรธรรมิการามยังคงมีการบิณฑบาตโดยใช้เรือ

**อ้างอิง**
สุนทรธรรมิการาม
ซายูริ โยชิดะ

ซายูริ โยชิดะ (Yoshida Sayuri; เกิดในวันที่ 25 มีนาคม ค.ศ. 1966 ที่โตเกียว) เป็นนักพากย์เสียงชาวญี่ปุ่นที่รู้จักจากการพากย์ฮิเมโนะ อาวายูกิ ใน อัศวินสาวพรีเทียร์ และอินาบะ มิซูกิ ใน ฟุล เมทัล พานิก!

**ผลงาน**

**อนิเมะ**

**วิดีโอเกม**

**ซีดีละคร**

**บทพากย์**
 พอว์พาโทรล (ยูมิ)

**อ้างอิง**

**แหล่งข้อมูลอื่น**
 1472
หมวดหมู่:นักพากย์เสียงหญิงชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดใน ค.ศ. 1966
อะบูลอัยช์ อะห์มัด

อะบูลอัยช์ อะห์มัด อิบน์ อัลกอซิม กะนูน (أبو العيش أحمد بن القاسم كنون) ทรงเป็นผู้นำจากราชวงศ์อิดรีซิดองค์ที่ 12 และสุลต่านแห่งโมร็อกโก พระองค์ครองราชย์หลังจากอัลกอซิม กะนูนสวรรคตใน ค.ศ. 948 จนกระทั่งสวรรคตใน ค.ศ. 954

**อ้างอิง**
หมวดหมู่:ราชวงศ์อิดรีซิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่ไม่ทราบปีเกิด
หมวดหมู่:บุคคลที่เสียชีวิตใน ค.ศ. 954
ความรุนแรงในโรงเรียน

ความรุนแรงในโรงเรียน ครอบคลุมถึงความรุนแรงต่อกาย รวมทั้งการต่อสู้ระหว่างนักเรียน และการลงโทษทางกาย ความรุนแรงต่อจิตใจ รวมทั้งการละเมิดด้วยคำพูด ความรุนแรงทางเพศ รวมทั้งการข่มขืนกระทำชำเราและการล่วงละเมิดทางเพศ ถูกอันธพาลรังแก รวมทั้งการระรานทางไซเบอร์ และการพกพาอาวุธในโรงเรียน 

**รูปแบบของความรุนแรงในโรงเรียน**

**การระราน**
การระราน (bullying) มีลักษณะเป็นพฤติกรรมก้าวร้าวที่เกี่ยวข้องกับการกระทำเชิงลบที่ไม่พึงประสงค์ เกิดซ้ำ ๆ และมีความไม่สมดุลของอำนาจหรือพละกำลังระหว่างผู้ลงมือและผู้เสียหาย อาจแบ่งประเภทได้เป็นการระรานทางกาย จิตใจ เพศและการระรานทางไซเบอร์- การระรานทางกาย ได้แก่ ความก้าวร้าวเกิดซ้ำ ๆ เช่น ถูกตี ถูกทำร้าย ถูกเตะ ถูกผลัก ถูกกระชากลากถู หรือถูกกักขังไว้ในห้องหนึ่ง ถูกลักขโมย ถูกริบหรือทำลายทรัพย์สินส่วนบุคคล หรือถูกบีบบังคับให้ทำสิ่งใดสิ่งหนึ่ง ทั้งนี้ไม่รวมความรุนแรงต่อกายอย่างการต่อสู้และการโจมตีทางกาย- การระรานทางจิต รวมถึงการละเมิดทางวาจา การละเมิดอารมณ์ และการถูกกีดกันทางสังคม และหมายความถึงการถูกล้อหรือด่าชื่อ การถูกกลั่นแกล้งในทางที่ไม่น่าอภิรมย์ การถูกกีดกันจากกิจกรรมโดยเจตนา ถูกกีดกันหรือละเลยโดยสิ้นเชิง และการตกเป็นเป้าของคำโกหกหรือข่าวลือเสีย ๆ หาย ๆ- การระรานทางเพศ หมายความถึงการถูกล้อด้วยมุกตลกทางเพศ รวมทั้งมีความเห็นหรือการแสดงท่าทาง- การระรานทางไซเบอร์ รวมทั้งการถูกระรานด้วยสาร หรือการสร้างเว็บไซต์ที่ล้อนักเรียนหรือใช้ภาพ นอกจากนี้ยังรวมถึงการปฏิบัติในทางที่ทำให้รู้สึกเจ็บช้ำหรือเสีย ๆ หาย ๆ ด้วยโทรศัพท์เคลื่อนที่ (เช่น ข้อความ การโทรเข้า คลิปวิดีทัศน์) หรือออนไลน์ (อีเมล การส่งสารทันที สื่อสังคม ห้องแชต)

**อ้างอิง**
หมวดหมู่:อาชญากรรม
หมวดหมู่:ความรุนแรง
หมวดหมู่:ปัญหาการศึกษา
หมวดหมู่:การกลั่นแกล้งในโรงเรียน
โดดเดี่ยวเจาะเวลา

โดดเดี่ยวเจาะเวลา (italic=yes) เป็นภาพยนตร์แอ็คชั่น-แฟนตาซี/แอนิเมชั่น-แฟนตาซีสไตล์อเมริกันที่ออกฉายในปี ค.ศ. 1994 นำแสดงโดย แม็กเคาเลย์ คัลกิน, คริสโตเฟอร์ ลอยด์, วูปี โกลด์เบิร์ก, แพทริก สจ๊วต, ลีโอนาร์ด นิมอย, แฟรงค์ เวลเกอร์, เอ็ด เบ็กลีย์ จูเนียร์ และ เมล แฮร์ริส ภาพยนตร์เรื่องนี้อำนวยการสร้างโดย เทอร์เนอร์ พิคเจอร์ส และ ฮันนา-บาร์เบรา และจัดจำหน่ายโดย ทเวนตี้ท์ เซ็นจูรี่ ฟ็อกซ์ เข้าฉายเมื่อวันที่ 23 พฤศจิกายน ค.ศ. 1994
ภาพยนตร์เรื่องนี้เขียนบทโดย เดวิด แคสกี โดยอิงจากสนามหกหน้าโดยนักเขียน ชาร์ล โพก ชื่อ "ไลบรารี่ เดย์ส" เดวิด แคสกี นำเสนอต่อให้โปรดิวเซอร์โดย เดวิด เคิร์ชเนอร์ ภาพยนตร์เรื่องนี้กำกับโดย โจ จอห์นสตัน (ไลฟ์-แอคชั่น) และ มอริส ฮันท์ (แอนิเมชั่น) และอำนวยการสร้างโดย เดวิด เคิร์ชเนอร์ และ พอล เกิร์ตซ์ ภาพยนตร์เรื่องนี้ได้รับคำวิจารณ์ในแง่ลบและทำรายได้ 13.7 ล้านดอลลาร์สหรัฐจากงบประมาณ 34 ล้านดอลลาร์สหรัฐ

**อ้างอิง**

**แหล่งข้อมูลอื่น**
 0110763- pagemaster
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์โดยทเวนตีธ์เซนจูรีฟอกซ์
เหิรทะลุฟ้า

เหิรทะลุฟ้า (The Rocketeer) เป็นภาพยนตร์ซูเปอร์ฮีโร่สัญชาติอเมริกาที่ออกฉายในปี ค.ศ. 1991 จาก วอลต์ ดิสนีย์ พิกเชอส์ อำนวยการสร้างโดย ชาร์ล กอร์ดอน, ลอว์เรนซ์ กอร์ดอน และ ลอยด์ เลวิน กำกับโดย โจ จอห์นสตัน ซึ่งนำแสดงโดย บิลลี แคมป์เบล, เจนนิเฟอร์ คอนเนลลี, อลัน อาร์คิน, ทิโมธี ดาลตัน, พอล ซอวิโน และ ไทนี่ รอน เทย์เลอร์ สร้างจากตัวละครที่มีชื่อเดียวกันซึ่งสร้างโดยศิลปินหนังสือการ์ตูนและนักเขียน เดฟ สตีเวนส์
เดอะ ร็อคเก็ตเทียร์ ตั้งอยู่ในปี ค.ศ. 1938 ที่ ลอสแอนเจลิส, รัฐแคลิฟอร์เนีย บอกเล่าเรื่องราวของนักบินผาดโผน คลิฟฟ์ เซคอร์ด ที่สะดุดกับเจ็ตแพ็คจรวดที่ซ่อนอยู่ซึ่งหลังจากนั้นเขาก็ใช้บินโดยไม่ต้องใช้เครื่องบิน การกระทำที่กล้าหาญของเขาดึงดูดความสนใจของ ฮาวเวิร์ด ฮิวจ์ส และ เอฟบีไอ ซึ่งกำลังตามล่าหาเจ็ตแพ็คที่หายไปรวมทั้งหน่วยปฏิบัติการของนาซีที่ขโมยมันไปจากฮิวจ์
การพัฒนา เหิรทะลุฟ้า เริ่มตั้งแต่ปี ค.ศ. 1983 เมื่อ เดฟ สตีเวนส์ ขายลิขสิทธิ์ภาพยนตร์โดยให้ สตีฟ ไมเนอร์ และ วิลเลียม เดียร์ พิจารณามากำกับ เหิรทะลุฟ้า ก่อนที่ โจ จอห์นสตัน จะเซ็นสัญญา เขียนบทภาพยนตร์โดย แดนนี่ บิลสัน และ พอล เดอ มิโอ มีความคิดสร้างสรรค์ที่แตกต่างกับดิสนีย์ทำให้ภาพยนตร์เรื่องนี้ตอนพัฒนาค่อนข้างที่จะย่ำแย่ สตูดิโอยังตั้งใจที่จะเปลี่ยนการออกแบบหมวกกันน็อคเครื่องหมายการค้า ไมเคิล ไอส์เนอร์ ซีอีโอของดิสนีย์ต้องการหมวกกันน็อคแบบนาซ่าแต่ โจ จอห์นสตัน ก็โน้มน้าวสตูดิโอให้เปลี่ยนเป็นแบบอื่น โจ จอห์นสตัน ยังต้องโน้มน้าวให้ดิสนีย์ปล่อยให้เขาหานักแสดงนำอย่าง บิลลี แคมป์เบล มารับบทนำ การถ่ายทำ เหิรทะลุฟ้า ดำเนินไปตั้งแต่วันที่ 19 กันยายน ศ.ค. 1990 ถึง 22 มกราคม ศ.ค. 1991 เทคนิคพิเศษทางภาพถูกสร้างและออกแบบโดย อินดัสเทรียล ไลท์ แอนด์ แมจิก และอยู่ภายใต้การดูแลของผู้กำกับแอนิเมชั่น เวส ทะกะฮะชิ
ภาพยนตร์เรื่องนี้ออกฉายเมื่อวันที่ 21 มิถุนายน ค.ศ. 1991 และได้รับการวิจารณ์ในเชิงบวกจากนักวิจารณ์ แผนสำหรับภาคต่อของ เหิรทะลุฟ้า ก็ต้องถูกยกเลิกหลังจากที่ภาพยนตร์เรื่องนี้ไม่สามารถทำรายได้ในบ็อกซ์ออฟฟิศโดยทำรายได้ 46.7 ล้านดอลลาร์สหรัฐจากทุนสร้าง 35 ล้านดอลลาร์สหรัฐ อย่างไรก็ตามซีรีส์โทรทัศน์ที่สร้างจากภาพยนตร์เรื่องนี้จะฉายทาง ดิสนีย์ จูเนียร์ ในเดือนพฤศจิกายน ศ.ค. 2019

**อ้างอิง**

**แหล่งข้อมูลอื่น**
 The Rocketeer- The Rocketeer
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2534
หมวดหมู่:ภาพยนตร์เกี่ยวกับนาซี
หมวดหมู่:ภาพยนตร์โดยวอลต์ดิสนีย์พิกเชอส์
แม่แบบ:Col-float/styles.css

/*  */
@media all and ( max-width: 720px ) {
	.multicol-float {
		width: auto !important;
	}
}
.multicol-float {
	width: 30em;
	clear: none;
	float: left;
}
.multicol-float-clear {
	clear: both;
}
แม่แบบ:บทความคัดสรร/ตุลาคม 2563

สเตฟานีที่งานเทศกาลภาพยนตร์กาน 2011
เกว็น สเตฟานี (ในภาพ) เป็นนักร้อง นักแต่งเพลง นักออกแบบด้านแฟชั่น ชาวอเมริกัน เธอเป็นผู้ร่วมก่อตั้งและนักร้องนำวงโนเดาต์ที่ประสบความสำเร็จอย่างกว้างขวางหลังออกสตูดิโออัลบัมชุดแรก ทราจิกคิงดอม (1995) มีซิงเกิลที่ประสบความสำเร็จอย่าง "จัสต์อะเกิร์ล", "โดนต์สปีก", "เฮย์เบบี" และ "อิตส์มายไลฟ์" หลังจากที่วงว่างเว้นจากการทำงาน สเตฟานีออกมาเป็นศิลปินเดี่ยวแนวป็อปในปี 2004 ออกสตูดิโออัลบัมเดี่ยวชื่อ เลิฟ. แอนเจิล. มิวสิก. เบบี. ที่ได้รับแรงบันดาลใจจากเพลงป็อปในคริสต์ทศวรรษ 80 อัลบั้มได้รับเสียงวิจารณ์และยอดขายที่ดี มีซิงเกิลที่ประสบความสำเร็จอย่าง "วอตยูเวติงฟอร์?", "ริชเกิร์ล" และ "ฮอลลาแบกเกิร์ล" เพลงหลังขึ้นอันดับ 1 บนชาร์ต บิลบอร์ด ฮอต 100 และยังเป็นซิงเกิ้ลดาวน์โหลดแรกในสหรัฐที่มียอดขายเกินล้าน ในปี 2006 สเตฟานีออกสตูดิโออัลบัมชุด 2 เดอะสวีตเอสเคป มีซิงเกิลประสบความสำเร็จ 2 ซิงเกิลคือ "ไวนด์อิตอัป" และไตเติลแทร็ก "เดอะสวีตเอสเคป" อัลบัมเดี่ยวชุด 3 ชุด ดิสอิสวอตเดอะทรุทฟีลส์ไลก์ (2016) เป็นอัลบัมเดี่ยวอัลบัมแรกของเธอที่สามารถขึ้นอันดับ 1 บนชาร์ต บิลบอร์ด 200
สเตฟานีได้รับรางวัลแกรมมี่ 3 รางวัล ในฐานะศิลปินเดี่ยวแล้วเธอยังได้รับอีกหลายรางวัล อย่างเช่น รางวัลอเมริกันมิวสิกอะวอร์ด บริตอะวอดส์ เวิลด์มิวสิกอะวอดส์ และ 2 รางวัลบิลบอร์ดมิวสิกอวอร์ด ในปี 2003 เธอยังออกสินค้าประเภทเครื่องแต่งกายในนาม แอล.เอ.เอ็ม.บี. ยังแยกแบรนด์สินค้าอีกชื่อ คือ ฮาราจูกุเลิฟเวอส์ ที่ได้รับแรงบันดาลใจจากวัฒนธรรมญี่ปุ่นและแฟชั่น ในช่วงเวลานี้เองเธอจะแสดงและปรากฏตัวพร้อมนักเต้นสาว 4 คน ที่รู้จักในชื่อ ฮาราจูกุเกิลส์ เธอแต่งงานกับนักดนตรีชาวอังกฤษ เกวิน รอสส์เดล ระหว่างปี 2002 ถึง 2016 และมีบุตรชายด้วยกัน 3 คน นิตยสาร บิลบอร์ด จัดอันดับให้เธออยู่อันดับ 54 ของศิลปินที่ประสบความสำเร็จที่สุด และอันดับ 37 ของศิลปินที่ประสบความสำเร็จบนฮอต 100 ในทศวรรษ 2000–09 (อ่านต่อ...)
บทความคัดสรรก่อนหน้านี้: โรคอัลไซเมอร์ – ตารางธาตุ – ไข้หวัดใหญ่ที่เก็บถาวร – บทความคัดสรรอื่น ๆ
กัสซันดรา

กัสซันดรา โดย Evelyn De Morgan
ในเทพปกรณัมกรีก กัสซันดรา (กรีกโบราณ: Κασσάνδρα) เป็นปุโรหิณีของเทพอะพอลโลที่สามารถมองเห็นอนาคต เธอเป็นธิดาของท้าวปรีอามอสกับมเหสีเมแห่งกรุงทรอย พี่ชายของเธอคือเฮกเตอร์ วีรบุรุษสงครามกรุงทรอย กัสซันดราเป็นสตรีที่มีความงดงามและฉลาด แต่มีจิตไม่ปกติ
กัสซันดราเป็นที่ชื่นชอบของเทพอะพอลโล เทพอะพอลโลประทานญาณทิพย์มองเห็นอนาคตให้เธอแลกกับการที่เธอจะตกเป็นของอะพอลโล แต่เมื่อเธอได้รับพรแล้วกลับถอนคำพูดและปฏิเสธเทพ เทพอะพอลโลโกรธแต่ริบพรเธอไม่ได้จึงเพิ่มคำสาปเข้าไปว่า เธอจะมองเห็นอนาคต แต่จะไม่มีใครเชื่อคำพยากรณ์ของเธอ เธอเป็นผู้พยากรณ์ความหายนะของกรุงทรอย และเป็นคนเตือนชาวทรอยว่ามีทหารกรีกซ่อนตัวอยู่ในม้ายักษ์ แต่ไม่มีใครเชื่อเธอเลย 

**อ้างอิง**
หมวดหมู่:ประมวลเรื่องปรัมปรากรีก
วัดราษฎร์ศรัทธากะยาราม

วัดราษฎร์ศรัทธากะยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 2 บ้านวัดราษฎร์ ตำบลหลักสาม อำเภอบ้านแพ้ว จังหวัดสมุทรสาคร ปัจจุบัน พระรามัญมุนี (ศักดิ์ดา อกฺนิฏฺโฐ ป.ธ.๓) เป็นเจ้าอาวาสวัด
วัดราษฎร์ศรัทธากะยารามตั้งวัดเมื่อปี พ.ศ. 2309 ได้รับพระราชทานวิสุงคามสีมาเมื่อปี พ.ศ. 2463 ชาวบ้านเรียกว่า วัดมอญ เพราะเป็นวัดที่ชาวมอญสร้างขึ้น ตั้งอยู่ต้นคลองตาปลั่งซึ่งเป็นคลองลัดเชื่อมระหว่างอำเภอบ้านแพ้ว จังหวัดสมุทรสาคร กับอำเภอสามพราน จังหวัดนครปฐม พุ่มไม้ในบริเวณวัดยังเป็นที่อาศัยของนกกาน้ำ มีนกกระยางขาวเป็นจำนวนมาก ซึ่งได้กลายเป็นแหล่งท่องเที่ยวมาดูนกกัน 
อาคารเสนาสนะในวัดได้แก่ อุโบสถ เจดีย์ ศาลาการเปรียญ และศาสนวัตถุเป็นศิลปะมอญ วัดมีศาลพ่อปู่เทพา ซึ่งเป็นศาลมอญ ตามธรรมเนียมมอญก่อนที่นาคจะเข้าอุปสมบทจะมุ่งหน้ามาที่ศาลนี้ การอุปสมบทกระทำเป็นสองภาษา คือ สวดบาลีอย่างไทยกับภาษามอญ

**อ้างอิง**
ราษฎร์ศรัทธากะยาราม
ราษฎร์ศรัทธากะยาราม
วัดบางปิ้ง (จังหวัดสมุทรสาคร)

วัดบางปิ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านบางปิ้ง ตำบลนาดี อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 16 ไร่ 3 ตารางวา 48 ตารางวา มีที่ธรณีสงฆ์ จำนวน 2 แปลง เนื้อที่ 17 ไร่ 3 ตารางวา 

**ประวัติ**
วัดบางปิ้งตั้งเมื่อ พ.ศ. 2414 ได้รับพระราชทานวิสุงคามสีมาเมื่อปี พ.ศ. 2496 เดิมชื่อ วัดหัวป่า เนื่องจากเมื่อก่อนบริเวณรอบวัดเป็นป่าที่มีต้นปิ้งเป็นจำนวนมาก ต่อมาจึงเปลี่ยนชื่อวัดมาเป็น "วัดบางปิ้ง" อุโบสถหลังแรกสร้างโดยเถ้าแก่หวานและนางจันทร์ ต่อมาเมื่ออุโบสถทรุดโทรมจนใช้งานไม่ได้ นายพุ่มและนางรอด จันจู ได้บริจาคทรัพย์สร้างพระอุโบสถหลังใหม่ จากนั้นวัดได้รับการบูรณะและพัฒนามาโดยตลอด
ด้านการศึกษา วัดเปิดโรงเรียนพระปริยัติธรรมแผนกธรรม เปิดสอนเมื่อ พ.ศ. 2513 ศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2540 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2538

**อาคารเสนาสนะ**
อุโบสถหลังปัจจุบันได้รับการบูรณะใหม่แล้วเสร็จเมื่อ พ.ศ. 2536 ภายในประดิษฐานพระประธาน เป็นพระพุทธรูปปางมารวิชัย นามว่า หลวงพ่อปู่ทองคำ มีประวัติว่า นายโต๊ะ นายยัง แจวเรือไปขายของที่บางกอก ย่านบางกอกน้อย ไปพบพระพุทธรูปตั้งอยู่กลางป่าเป็นวัดร้างสมัยนั้น ซึ่งปัจจุบันคือวัดสังข์กระจายวรวิหาร จึงได้นำพระลงเรือ แล้วแจวเรือกลับมายังบางปิ้ง ที่ฐานพระมีชื่อพรหมมาทองคำ จึงเรียกว่า หลวงพ่อปู่ทองคำ คาดว่าสร้างขึ้นสมัยอยุธยาตอนปลาย
วิหารหลวงปู่ชิต เป็นวิหารก่ออิฐถือปูนขนาดเล็ก หลังคามุงกระเบื้องซีเมนต์ปูนปั้นทับสันหลังคา มีประตูทางเข้าด้านหน้าด้านเดียว ผนังด้านข้างเจาะช่องหน้าต่างด้านละ 2 ช่อง ภายในประดิษฐานรูปหล่อหลวงปู่ชิต หล่อด้วยโลหะสัมฤทธิ์
ศาลาการเปรียญ กว้าง 16.20 เมตร ยาว 42.90 เมตร สร้างเมื่อ พ.ศ. 2539 หอสวดมนต์ กว้าง 7.57 เมตร ยาว 9 เมตร สร้างเมื่อ พ.ศ. 2506 เป็นอาคารไม้ กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 2 หลัง และตึก 6 หลัง วิหาร กว้าง 3.40 เมตร ยาว 5.50 เมตร อาคารเสนาสนะอื่นได้แก่ ศาลาโรงครัว กว้าง 20 เมตร ยาว 32.50 เมตร สร้างเมื่อ พ.ศ. 2526 เป็นอาคารไม้ ศาลารักษาอุโบสถศีล 1 หลัง กุฏิชี 1 หลัง หอฉัน 1 หลัง โรงเรียนพระปริยัติธรรม 1 หลัง หอกลอง 1 หลัง หอระฆัง 1 หลัง และห้องสมุด 1 ห้อง 

**รายนามเจ้าอาวาส**
 พระมอญ- พระลาว- พระเปลื้อง- พระญาติ- พระเล้ง- พระครูวิชิตสังฆการ พ.ศ. 2483–2519- พระครูอดุลสาครกิจ พ.ศ. 2519-2557- พระครูวิทิตสาครธรรม (ฉาบ ฐานวโร (มาถี) ) 2558-ปัจจุบัน

**อ้างอิง**
บางปิ้ง
วัดอภัยทายาราม

วัดอภัยทายาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทุ่งพญาไท เขตราชเทวี กรุงเทพมหานคร มีที่ดินตั้งวัดเนื้อที่ 8 ไร่ 2 งาน 72 ตารางวา อาณาเขตทิศเหนือติดกับคลองสามเสน ทิศตะวันออกติดกับชุมชนอนุสาวรีย์ชัยสมรภูมิ ทิศใต้และทิศตะวันตกติดกับโรงพยาบาลพระมงกุฎเกล้า 

**ประวัติ**
วัดอภัยทายารามตั้งขึ้นเมื่อ พ.ศ. 2340 ได้รับพระราชทานวิสุงคามสีมาเมื่อปี พ.ศ. 2344 ชาวบ้านเรียกว่า วัดมะกอก คาดว่าแต่เดิมคงเป็นดอนมะกอก เป็นวัดทรุดโทรมไม่ทราบประวัติการสร้าง น่าจะสร้างมาตั้งแต่สมัยอยุธยา แต่ประวัติการปฏิสังขรณ์วัดได้รับการจารึกเป็นเพลงยาวไว้บนแผ่นไม้สักลงรักเขียนทองซึ่งเก็บรักษาไว้ที่วัดมิได้เคลื่อนย้ายไปไหน มีเนื้อหาระบุว่า เจ้าฟ้าเหม็น พระราชโอรสในสมเด็จพระเจ้ากรุงธนบุรี เห็นว่าวัดนั้นเสื่อมโทรมไม่สมกับเป็นที่ปฏิบัติกิจของสงฆ์ จึงทรงสั่งการให้เกณฑ์ไพร่มาเตรียมการปฏิสังขรณ์ใหญ่ ณ วัดแห่งนี้ ตั้งแต่ปีจุลศักราช 1159 (พ.ศ. 2340) โดยพระบาทสมเด็จพระพุทธยอดฟ้าจุฬาโลกและกรมพระราชวังบวรมหาสุรสิงหนาทเสด็จพระดำเนินมาในการพระราชกุศลด้วยพระองค์เองเมื่อเดือนยี่ ปีจุลศักราช 1163 (พ.ศ. 2344) จึงไม่ได้เสด็จมาเพื่อเฉลิมฉลอง แต่มาทรงผูกพัทธสีมา ถึงกระนั้นก็เสด็จมาทางชลมารคด้วยกระบวนเรือมหึมา การปฏิสังขรณ์วัดครั้งใหญ่แล้วเสร็จในเดือน 3 ปีจุลศักราช 1168 (พ.ศ. 2349) ใช้เวลาทั้งสิ้น 8 ปี มีการเฉลิมฉลองขึ้น เป็นงานใหญ่ 7 วัน 7 คืน 
อนึ่งนามของวัดที่ปรากฏในเพลงยาวคือ อไภยทาราม ซึ่งก็น่าจะเป็นนามพระราชทานตามพระนามเจ้าฟ้าเหม็นผู้ทรงปฏิสังขรณ์วัด มีความหมายว่า "อภัยให้กับวงศ์อริราชศัตรู" ก่อนจะเปลี่ยนเป็น "วัดอภัยทายาราม" ในสมัยจอมพล ป. พิบูลสงคราม ซึ่งหมายถึง อภัยให้กับวงศ์ญาติ

**อุโบสถและจารึก**
อุโบสถของวัดประดิษฐานพระประธาน เป็นพระพุทธรูปปางมารวิชัยที่เจ้าฟ้าเหม็นได้สร้างไว้พร้อมกับตอนที่บูรณะวัด นอกจากนี้ยังมีแผ่นไม้สักจารึก ขนาดกว้าง 64.7 เซนติเมตร และ ยาว 353 เซนติเมตร บันทึกด้วยอักษรไทย ภาษาไทย จำนวน 1 ด้าน มี 17 บรรทัด เขียนประวัติของวัดเอาไว้อย่างละเอียด ติดอยู่ภายในผนังของอุโบสถ

**งานประเพณี**
งานสำคัญทางพระพุทธศาสนา เช่น ประกอบพิธีกรรม ในประเพณีวันวิสาขบูชา มีการตักบาตรในช่วงเช้า และฟังพระธรรมเทศนา ในช่วงค่ำ มีการเวียนเทียนรอบอุโบสถ 3 รอบ และประเพณีวันเข้าพรรษา มีกิจกรรมคือภาคเช้า เวลา 8 นาฬิกา ถวายภัตตาหารแด่พระสงฆ์ และภาคบ่าย เวลา 15 นาฬิกา มีการแสดงธรรมของพระภิกษุสงฆ์ เมื่อครบกำหนดจำพรรษา 3 เดือน จะมีกิจกรรมประเพณีวันออกพรรษาคือการทำบุญตักบาตรเทโวร่วมกัน

**อ้างอิง**
อภัยทายาราม
หมวดหมู่:โบราณสถานในเขตราชเทวี
ไทยซุปเปอร์โมเดลคอนเทสต์ 2014

ไทยซุปเปอร์โมเดลคอนเทสต์ 2014 (Thai Supermodel Contest 2014) เป็นการประกวดไทยซูเปอร์โมเดลคอนเทสต์ ครั้งที่ 13 ซึ่งมีการประกวดรอบตัดสินในวันที่ 13 พฤศจิกายน พ.ศ. 2557 ณ รอยัล พารากอน ฮอลล์ สยามพารากอน กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ วิลาสินี สาระวัน จากกรุงเทพมหานคร และผู้ชนะสมาร์ทบอยคือ ศุภกิจ ประสงค์ จากจังหวัดกาญจนบุรี

**ผลการประกวด**

**ลำดับ**

**ลำดับการประกาศชื่อ**

**รางวัลตำแหน่งพิเศษ**

**ผู้เข้าประกวด**

**ไทยซุปเปอร์โมเดลคอนเทสต์**
#E0FFFF ผู้ได้ตำแหน่ง ไทยซุปเปอร์โมเดลคอนเทสต์

**สมาร์ทบอย**
#E0FFFF ผู้ได้ตำแหน่ง สมาร์ทบอย

**อ้างอิง**

**แหล่งข้อมูลอื่น**
  เว็บไซต์หลักของการประกวดไทยซุปเปอร์โมเดลคอนเทสต์ date=2010-03-12 
2014
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2557
หมวดหมู่:ประเทศไทยในปี พ.ศ. 2557
ฮาเวิร์ด ฮีโร่พันธุ์ใหม่

ฮาเวิร์ด ฮีโร่พันธุ์ใหม่ (Howard the Duck) เป็นภาพยนตร์คอมเมดี้แนววิทยาศาสตร์สัญชาติอเมริกันที่ออกฉายในปี ค.ศ. 1986 กำกับโดย วิลลาร์ด ฮุยค และนำแสดงโดย ลีอา ธอมป์สัน, เจฟฟรี่ย์ โจนส์ และ ทิม ร็อบบินส์ สร้างจากหนังสือการ์ตูนมาร์เวลที่มีชื่อเดียวกันภาพยนตร์เรื่องนี้อำนวยการสร้างโดย กลอเรีย คาทซ์ และเขียนบทโดย วิลลาร์ด และ กลอเรีย คาทซ์ โดยมี จอร์จ ลูคัส เป็นผู้อำนวยการสร้างฝ่ายบริหาร เดิมทีบทภาพยนตร์นี้ตั้งใจให้เป็นภาพยนตร์แอนิเมชั่น แต่การดัดแปลงภาพยนตร์กลายเป็นภาพยนตร์คนแสดงเนื่องจากข้อผูกมัดตามสัญญา แม้ว่าการดัดแปลงตัวละครมาร์เวลทางทีวีหลายเรื่องจะออกอากาศในช่วง 21 ปีที่ผ่านมา แต่นี่เป็นภาพยนตร์ยาวเรื่องแรกที่ออกฉายตามโรงภาพยนตร์ตามมาด้วย กัปตันอเมริกา
จอร์จ ลูคัส เสนอให้ดัดแปลงหนังสือการ์ตูนหลังจากสร้างภาพยนตร์เรื่อง อเมริกันกราฟฟิติ (1973) หลังจากปัญหาในการสร้างหลายครั้งและการผลตอบรับที่หลากหลายต่อการทดลองฉาย ฮาเวิร์ด ฮีโร่พันธุ์ใหม่ ก็ได้เข้าฉายในโรงภาพยนตร์เมื่อวันที่ 1 สิงหาคม ค.ศ. 1986 เมื่อออกฉายภาพยนตร์เรื่องนี้กับไม่ประสบความสำเร็จในด้านรายได้และได้รับการวิพากษ์วิจารณ์ถึงอารมณ์ขันการแสดงน้ำเสียงที่ไม่สอดคล้องกันและลักษณะของตัวละครในชื่อเรื่องแม้ว่าเอฟเฟกต์และเพลงประกอบจะได้คำวิจารณ์ที่ดีเป็นส่วนใหญ่ ในช่วงหลายปีที่ผ่านมาได้รับการพิจารณาให้เป็นภาพยนตร์ที่แย่ที่สุดตลอดกาล แต่ก็ได้พัฒนาไปเป็นภาพยนตร์เกินวิสัย ภาพยนตร์เรื่องนี้ได้รับการเสนอชื่อเข้าชิงรางวัลราสเบอรี (รางวัลภาพยนตร์ยอดแย่) 7 ครั้ง (ชนะ 4 รางวัล) และทำเงินได้ประมาณ 38 ล้านดอลลาร์สหรัฐ (ในประเทศสหรัฐทำเงินได้ 16.3 ล้านดอลลาร์สหรัฐ) เมื่อเทียบกับงบประมาณ 30–37 ล้านดอลลาร์สหรัฐ

**อ้างอิง**

**แหล่งข้อมูลอื่น**
 ฮาเวิร์ด ฮีโร่พันธุ์ใหม่ ที่ LucasFilm.com- ฮาเวิร์ด ฮีโร่พันธุ์ใหม่- 398394- 4010296- ฮาเวิร์ด ฮีโร่พันธุ์ใหม่
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2529
หมวดหมู่:ภาพยนตร์เกี่ยวกับเป็ด
หมวดหมู่:ภาพยนตร์หุ่นเชิด
หมวดหมู่:ภาพยนตร์ที่มีฉากในคลีฟแลนด์
หมวดหมู่:ภาพยนตร์ที่มีฉากในดาวสมมติ
หมวดหมู่:ภาพยนตร์ที่ถ่ายทำในซานฟรานซิสโก
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์โดยลูคัสฟิล์ม
ไทยซุปเปอร์โมเดลคอนเทสต์ 2013

ไทยซุปเปอร์โมเดลคอนเทสต์ 2013 (Thai Supermodel Contest 2013) เป็นการประกวดไทยซูเปอร์โมเดลคอนเทสต์ ครั้งที่ 12 ซึ่งมีการประกวดรอบตัดสินในวันที่ 28 พฤศจิกายน พ.ศ. 2556 ณ บางกอกคอนเวนชัน เซ็นเตอร์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ เมลดา สุศรี จากกรุงเทพมหานคร และผู้ชนะสมาร์ทบอยคือ ภัทรพลฒ์ เดชพงษ์วรานนท์ จากจังหวัดเชียงใหม่

**ผลการประกวด**

**ลำดับ**

**รางวัลตำแหน่งพิเศษ**

**ผู้เข้าประกวด**

**ไทยซุปเปอร์โมเดลคอนเทสต์**
#E0FFFF ผู้ได้ตำแหน่ง ไทยซุปเปอร์โมเดลคอนเทสต์

**สมาร์ทบอย**
#E0FFFF ผู้ได้ตำแหน่ง สมาร์ทบอย

**อ้างอิง**

**แหล่งข้อมูลอื่น**
  เว็บไซต์หลักของการประกวดไทยซุปเปอร์โมเดลคอนเทสต์ date=2010-03-12 
2013
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
หมวดหมู่:ประเทศไทยในปี พ.ศ. 2556
วัดกำแพงบางจาก

วัดกำแพงบางจาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร

**ประวัติ**
วัดกำแพงบางจากไม่ปรากฏหลักฐานแน่ชัดว่าสร้างขึ้นในสมัยใด มีระบุการตั้งวัดในปี พ.ศ. 2367 ได้รับพระราชทานวิสุงคามสีมาในปี พ.ศ. 2393 สันนิษฐานว่าคงมีมาตั้งแต่สมัยอยุธยา เล่ากันว่า จีนสือ ขุนนางเชื้อสายจีนในกรมท่าซ้าย น่าจะเป็นผู้ออกทุนทรัพย์ในการบูรณะวัด การปฏิสังขรณ์ครั้งใหญ่หลายครั้ง โดยเฉพาะในสมัยรัชกาลที่ 3 และรัชกาลที่ 5 ปรากฏนามของพระพิศาลผลพานิช
หลวงพ่อบุษราคัม พระประธานในอุโบสถ
ไฟล์:(2023) วัดกำแพงบางจาก เขตภาษีเจริญ กรุงเทพมหานคร (18).jpg|thumb|right|จิตรกรรมฝาผนังเรื่องพระเนมิราชในอุโบสถ
ไฟล์:(2023) วัดกำแพงบางจาก เขตภาษีเจริญ กรุงเทพมหานคร (31).jpg|thumb|right|หลวงพ่อวัดบ้านแหลมจำลอง

**อาคารเสนาสนะ**
อุโบสถเป็นศิลปะสมัยอยุธยาตอนปลาย ภายในอุโบสถมีภาพจิตรกรรมฝาผนังที่เกี่ยวข้องกับสัณฐานของโลกตามคติไตรภูมิ มีภาพทศชาติชาดกตามคติโบราณ สิ่งน่าสนใจคือ ภาพเสาธงสัญญาณของประเทศเดนมาร์ก บริเวณป้อมป้องปัจจามิตร ซึ่งแสดงให้เห็นถึงการค้าขายกับต่างชาติในอดีต ภายในอุโบสถประดิษฐานพระประธาน เป็นพระพุทธรูปปางมารวิชัย นาม หลวงพ่อบุษราคัม ได้รับการบูรณะซ่อมแซมพระพุทธรูปนี้ในสมัยรัชกาลที่ 3 นอกจากนี้ ภายในพระวิหารยังมีหมู่พระพุทธรูปที่เป็นพระยืนและพระพุทธรูปปางห้ามญาติ ห่มจีวรลวดลายวิจิตรงดงาม พระพักตร์แบบหน้าหุ่น ไม่มีพระถัน เป็นพระพุทธรูปในสมัยรัชกาลที่ 3 ลานหน้าพระอุโบสถ ด้านซ้ายและด้านขวามีพระวิหารหลังเล็กอยู่ข้างละหลัง หลังหนึ่งเป็นที่ประดิษฐานหลวงพ่อบ้านแหลมจำลอง ส่วนวิหารอีกฝั่ง ถูกปิดตายมากว่า 80 ปี ภายในวิหารปิดตายมีพระพุทธรูปโบราณจำนวนมากทั้งทำจากสัมฤทธิ์และไม้ ส่วนใหญ่เป็นพระพุทธรูปยืนปางห้ามสมุทร พระพุทธรูปปางมารวิชัย บางส่วนเป็นพระพุทธรูปทรงเครื่องซึ่งเป็นที่นิยมในสมัยรัตนโกสินทร์
ในวัดมีเจดีย์ย่อมุมไม้สิบสอง 7 องค์ ประกอบด้วยเจดีย์ย่อมุมไม้สิบสองขนาดใหญ่ มี 2 องค์ องค์แรกอยู่ด้านทิศใต้ของพระอุโบสถ ฐานเจดีย์ด้านนอกตั้งอยู่เสมอกับแนวกำแพงกั้นเขตพุทธาวาส องค์ที่สองอยู่ในเขตรั้วชาวบ้านบริเวณปากคลองบางจากฝั่งตะวันตก (บ้านศิลปิน) เจดีย์ทั้งสองมีความสูงประมาณ 10 เมตร ปัจจุบันมีสภาพชำรุดทรุดโทรม

**อ้างอิง**
กำแพงบางจาก
หมวดหมู่:โบราณสถานในเขตภาษีเจริญ
อภินิหารซอย 8

อภินิหารซอย 8 (italic=yes) เป็นภาพยนตร์การ์ตูนแนววิทยาศาสตร์สัญชาติอเมริกันที่ออกฉายในปี ค.ศ. 1987 กำกับโดย แมตทิว ร็อบบินส์ Robbins เกี่ยวกับยานอวกาศที่มีชีวิตนอกโลกขนาดเล็กที่ช่วยชีวิตอพาร์ตเมนต์หลังหนึ่งภายใต้การคุกคามจากการพัฒนาอสังหาริมทรัพย์ เดิมทีเรื่องราวนี้มีจุดมุ่งหมายเพื่อนำเสนอในซีรีส์โทรทัศน์เรื่อง อะเมซิ่ง สตอรี่ส์ แต่ผู้อำนวยการสร้างฝ่ายบริหารอย่าง สตีเวน สปีลเบิร์ก ชอบแนวคิดนี้มากจนตัดสินใจดัดแปลงเป็นภาพยนตร์ นับเป็นการเขียนบทภาพยนตร์เรื่องแรกของ แบรด เบิร์ด

**อ้างอิง**

**แหล่งข้อมูลอื่น**
 0092494- batteriesnotincluded
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์โดยยูนิเวอร์แซลพิกเจอส์
ไฟฝันควันรัก

ไฟฝันควันรัก (Always) เป็นภาพยนตร์แนวโรแมนติก-คอมเมดี้-ดราม่าสัญชาติอเมริกันที่ออกฉายในปี ค.ศ. 1989 กำกับโดย สตีเวน สปีลเบิร์ก และนำแสดงโดย ริชาร์ด เดรย์ฟัส, ฮอลลี ฮันเตอร์, จอห์น กูดแมน, แบรด จอห์นสัน และ ออดรีย์ เฮปเบิร์น ในการแสดงภาพยนตร์เรื่องสุดท้ายของเธอ
ไฟฝันควันรัก เป็นการรีเมคจากละครโรแมนติกเรื่อง อะ กาย เนม โจ ปี ค.ศ. 1943 ในช่วงสงครามโลกครั้งที่สอง จุดเริ่มต้นหลักจากภาพยนตร์ปี ค.ศ. 1943 คือการเปลี่ยนฉากจากสงครามโลกครั้งที่สองไปเป็นการปฏิบัติการดับเพลิงทางอากาศสมัยใหม่ Tอย่างไรก็ตามภาพยนตร์เรื่องนี้เป็นไปตามพล็อตเรื่องพื้นฐาน: จิตวิญญาณของนักบินผู้เชี่ยวชาญที่เพิ่งตายไปให้คำปรึกษานักบินรุ่นใหม่ในขณะที่ดูเขาตกหลุมรักแฟนสาวที่เขาทิ้งไว้เบื้องหลัง ชื่อของตัวละครหลักทั้งสี่ของภาพยนตร์เรื่องก่อนหน้านี้เหมือนกันหมดยกเว้นตัวละคร เท็ด แรนดัลล์ ที่เรียกว่า เท็ด เบเคอร์

**อ้างอิง**

**แหล่งข้อมูลอื่น**
 0096794- always
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์โดยยูนิเวอร์แซลพิกเจอส์
บั๊ฟฟี่ มือใหม่สยบค้างคาวผี

บั๊ฟฟี่ มือใหม่สยบค้างคาวผี (italic=yes) เป็นภาพยนตร์สยองขวัญ-แฟนตาซี-ตลกร้ายสัญชาติอเมริกันที่ออกฉายในปี ค.ศ. 1992 กำกับโดย แฟรน รูเบล คูซุย และนำแสดงโดย คริสตี้ สวอนสัน, โดนัลด์ ซัทเธอร์แลนด์, พอล โรเบนส์, รุทเกอร์ ฮาวเออร์, ลูค เพอร์รี และ ฮิลารี สแวงก์
บั๊ฟฟี่ มือใหม่สยบค้างคาวผี ประสบความสำเร็จในระดับหนึ่งในบ็อกซ์ออฟฟิศ แต่ได้รับการต้อนรับอย่างหลากหลายจากนักวิจารณ์ ภาพยนตร์เรื่องนี้ถ่ายไปในทิศทางที่แตกต่างจากที่ จอสส์ วีดอน ตั้งใจเขียนบทไว้และห้าปีต่อมาเขาได้สร้างซีรีส์ทีวีที่เนื้อเรื่องเข้มข้นขึ้นในชื่อ มือใหม่ปราบผี

**เพลงประกอบ**

เพลงประกอบไม่รวมทุกเพลงที่เล่นในภาพยนตร์ ซึ่งรวมถึง "Everybody Hurts" โดยอาร์.อี.เอ็ม. "In the Wind" ของ War Babies และ "Inner Mind" โดย Eon

**อ้างอิง**

**แหล่งข้อมูลอื่น**
 0103893- buffythevampireslayer
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2535
หมวดหมู่:ภาพยนตร์โดยทเวนตีธ์เซนจูรีฟอกซ์
ปราฟดา

ปราฟดา (Pravda; Правда, ท. "ความจริง") เป็นหนังสือพิมพ์บรอตชีตภาษารัสเซีย ในอดีตเป็นหนังสือพิมพ์ราชการประจำพรรคคอมมิวนิสต์แห่งสหภาพโซเวียต มียอดขายวันละ 11 ล้านฉบับ เริ่มมีการจัดพิมพ์ในวันที่ 5 พฤษภาคม 1912 ในจักรวรรดิรัสเซีย แต่มีแพร่หลายในต่างประเทศแล้วตั้งแต่เดือนมกราคม 1911 ต่อมาเป็นหนังสือพิมพ์ระดับแถวหน้าในสหภาพโซเวียตหลังการปฏิวัติเดือนตุลาคม หนังสือพิมพ์นี้เป็นองค์กรหนึ่งของคณะกรรมการกลางพรรคคอมมิวนิสต์ฯ ระหว่างปี 1912 ถึง 1991 
หลังการล่มสลายของสหภาพโซเวียต บอริส เยลต์ซิน ประธานาธิบดีรัสเซีย ขายหนังสือพิมพ์นี้ให้แก่ตระกูลธุรกิจเอกชนชาวกรีกในปี 1996 แต่ในปีเดียวกัน เกิดข้อพิพาทภายในระหว่างเจ้าของและนักหนังสือพิมพ์ทำให้เกิดความแตกแยกออกเป็นส่วนต่าง ๆ พรรคคอมมิวนิสต์แห่งสหพันธรัฐรัสเซียเป็นเจ้าของหนังสือพิมพ์ปราฟดา แต่บางส่วนแยกออกไปทำหนังสือพิมพ์ออนไลน์ที่ไม่เกี่ยวข้องกับพรรคคอมมิวนิสต์รัสเซีย ทั้งนี้ศาลรัสเซียได้ตัดสินแล้วว่าทั้งสองสามารถใช้ชื่อปราฟดาต่อไปได้ 

**อ้างอิง**
หมวดหมู่:หนังสือพิมพ์ในสหภาพโซเวียต
หมวดหมู่:หนังสือพิมพ์ในประเทศรัสเซีย
เครือสารสาสน์

โรงเรียนในเครือสารสาสน์ เป็นเครือข่ายโรงเรียนเอกชนจำนวน 50 แห่ง ซึ่งมีทั้งโรงเรียนสามัญและโรงเรียนอาชีวศึกษา จดทะเบียนภายใต้ชื่อ บริษัท แสงเงินพัฒนาการ จำกัด เมื่อวันที่ 24 เมษายน 2524 มีผู้ก่อตั้งและได้รับใบอนุญาตจัดตั้งและเจ้าของเครือโรงเรียนสารสาสน์ คือ นายยอห์บอสโก พิบูลย์ ยงค์กมล และนางมารีอา เพ็ญศรี ยงค์กมล ปัจจุบัน ดร. สุทธิพงศ์ ยงค์กมล ตำแหน่งประธานอำนวยการโรงเรียนเครือสารสาสน์ ระบุทุนจดทะเบียนกว่า 100 ล้านบาท
โรงเรียนสารสาสน์พิทยา (Sarasas Pittaya School) เป็นโรงเรียนแห่งแรกในเครือ ที่จัดหลักสูตรการเรียนการสอนแบบสองภาษา (bilingual program) ตามหลักสูตรกระทรวงศึกษาธิการ
ปี 2562 บริษัท แสงเงินพัฒนาการ จำกัด มีรายได้รวม 1,452 ล้านบาท เพิ่มขึ้นจากปี 2561 ที่ทำรายได้รวมอยู่ที่ 1,337 ล้านบาท ซึ่งเพิ่มขึ้นราว 8.59%

**โรงเรียน**

**อ้างอิง**
หมวดหมู่:บริษัทของไทย
หมวดหมู่:โรงเรียนเอกชนในประเทศไทย
หมวดหมู่:ธุรกิจการศึกษา
หมวดหมู่:ก่อตั้งในปี พ.ศ. 2524
เอเลี่ยน 4 ฝูงมฤตยูเกิดใหม่

เอเลี่ยน 4 ฝูงมฤตยูเกิดใหม่ (italic=yes) เป็นภาพยนตร์สยองขวัญแนววิทยาศาสตร์สัญชาติอเมริกันที่ออกฉายในปี ค.ศ. 1997 กำกับโดย ฌ็อง-ปีแยร์ เฌอเน เขียนบทโดย จอสส์ วีดอน และนำแสดงโดย ซิกัวร์นีย์ วีเวอร์ และ วิโนนา ไรเดอร์ เป็นภาคที่สี่ของภาพยนตร์ชุดเอเลี่ยนและถ่ายทำที่สตูดิโอ ทเวนตี้ท์ เซ็นจูรี่ ฟ็อกซ์ ในลอสแองเจลิส, รัฐแคลิฟอร์เนีย
ตั้ง 200 ปีหลังจากภาคก่อนหน้า เอเลี่ยน 3 อสูรสยบจักรวาล (1992) เอลเลนริปลีย์ถูกโคลนและราชินีคนต่างด้าวถูกผ่าตัดออกจากร่างของเธอ ยูไนเต็ด ซิสเต็มส์ มิลิทารี่ หวังที่จะเพาะพันธุ์มนุษย์ต่างดาวเพื่อศึกษาและวิจัยเกี่ยวกับยานอวกาศ ยูเอสเอ็ม ออริก้า โดยใช้โฮสต์ของมนุษย์ที่ถูกลักพาตัวและส่งมอบให้กับพวกเขาโดยกลุ่มทหารรับจ้าง เอเลี่ยนหลบหนีจากที่ปิดล้อมขณะที่ริปลีย์และทหารรับจ้างพยายามหลบหนีและทำลายออริก้าก่อนที่มันจะไปถึงจุดหมายปลายทางนั่นคือโลก นักแสดงเพิ่มเติมที่แสดงโดย รอน เพิร์ลแมน, แดน เฮดายะ, เจ. อี. ฟรีแมน, แบรด เดอริฟ และ ไมเคิล วินค็อตต์
เอเลี่ยน 4 ฝูงมฤตยูเกิดใหม่ ได้เข้าฉายเมื่อวันที่ 26 พฤศจิกายน ค.ศ. 1997 โดยจัดจำหน่าย ทเวนตี้ท์ เซ็นจูรี่ ฟ็อกซ์ และทำรายได้ 47.8 ล้านดอลลาร์สหรัฐในอเมริกาเหนือซึ่งเป็นซีรีส์เอเลี่ยนที่ประสบความสำเร็จน้อยที่สุดในไตรภาค อย่างไรก็ตามภาพยนตร์เรื่องนี้ได้รับการตอบรับเป็นอย่างดีในระดับสากลด้วยรายได้ 113.6 ล้านดอลลาร์สหรัฐทำรายได้รวม 161.4 ล้านดอลลาร์สหรัฐ เป็นภาพยนตร์ที่ทำเงินสูงสุดเป็นอันดับที่ 43 ในอเมริกาเหนือในปี ค.ศ. 1997 ซึ่งต่ำกว่า อนาสตาเซีย ภาพยนตร์ของ ทเวนตี้ท์ เซ็นจูรี่ ฟ็อกซ์ อีกเรื่อง ภาพยนตร์เรื่องนี้ได้รับการเสนอชื่อเข้าชิงรางวัลแซทเทิร์น 6 รางวัล (รวมถึงภาพยนตร์นิยายวิทยาศาสตร์ยอดเยี่ยม, นักแสดงนำหญิงยอดเยี่ยม ซิกัวร์นีย์ วีเวอร์, นักแสดงสมทบหญิงยอดเยี่ยม วิโนนา ไรเดอร์ และผู้กำกับยอดเยี่ยม ฌ็อง-ปีแยร์ เฌอเน)
ภาคต่อของ เอเลี่ยน 4 ฝูงมฤตยูเกิดใหม่ ถูกวางแผนไว้เนื่องจาก จอสส์ วีดอน ได้เขียนสคริปต์ฉากโลกไว้สำหรับ เอเลี่ยน 5 แม้ว่า ซิกัวร์นีย์ วีเวอร์ จะไม่สนใจฉากนี้ แต่ก็ยังคงเปิดกว้างที่จะรับบทเป็น เอลเลน ริปลี่ย์ เป็นภาคที่ห้าโดยมีเงื่อนไขว่าเธอชอบเนื้อเรื่อง แม้ว่าจะมีการวางแผนภาคต่อ เอเลี่ยน 4 ฝูงมฤตยูเกิดใหม่ แต่ในท้ายที่สุดพวกเขาก็ถูกละทิ้งในที่สุดเมื่อซีรีส์ครอสโอเวอร์มาพร้อมกับภาพยนตร์เรื่อง เอเลียน ปะทะ พรีเดเตอร์: สงครามชิงเจ้ามฤตยู ในปี ค.ศ. 2004 พร้อมกับซีรีส์พรีเควลรวมถึงภาพยนตร์เรื่อง โพรมีธีอุส ปี ค.ศ. 2012 ที่กำกับโดย ริดลีย์ สก็อตต์ ซึ่งระบุว่าภาพยนตร์เรื่องเนื้อเรื่องเกิดในจักรวาลเดียวกับเอเลียนแต่ไม่ได้เชื่อมต่อโดยตรงกับแฟรนไชส์ของภาพยนตร์ต้นฉบับและโพรมีธีอุสได้สำรวจตำนานและแนวคิดของตัวเอง โครงเรื่องของ เอเลี่ยน 4 ฝูงมฤตยูเกิดใหม่ ยังคงดำเนินต่อไปในซีรีส์การ์ตูนเรื่อง เอเลี่ยน ปะทะ พรีเดเตอร์ ปะทะ เทอร์มิเนเตอร์ และหนังสือ เอเลี่ยน: ออริจินอล ซิน และ เอเลี่ยน: ซี ออฟ ซอฟทูลส์

**อ้างอิง**

**แหล่งข้อมูลอื่น**
 id=0118583- id=alienresurrection
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ผจญภัยในอวกาศอเมริกัน
หมวดหมู่:ภาพยนตร์แอนดรอยด์ (หุ่นยนต์)
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์สัตว์ประหลาดอเมริกัน
คณะดีแร็กตัวร์ฝรั่งเศส

คณะดีแร็กตัวร์ (Directoire) เป็นคณะกรรมการบริหารแผ่นดินจำนวนห้าคน ซึ่งทำหน้าที่เป็นรัฐบาลสูงสุดของสาธารณรัฐที่ 1 ตั้งแต่ 26 ตุลาคม 1795 จนกระทั่งถูกรัฐประหารเมื่อ 10 พฤศจิกายน 1799 

**ภูมิหลัง**
เมื่อเผด็จการรอแบ็สปีแยร์ถูกโค่นลงจากอำนาจในวันที่ 27 กรกฎาคม 1794 ที่ประชุมใหญ่แห่งชาติจัดให้มีการร่างรัฐธรรมนูญและและตั้งคณะรัฐบาลใหม่ ในที่สุดรัฐธรรมนูญฉบับใหม่ก็ถูกตราขึ้นในเดือนสิงหาคม 1795 รัฐธรรมนูญฉบับนี้ยึดหลักการการแยกใช้อำนาจ มีการจัดตั้งสภาห้าร้อยและสภาผู้อาวุโส มีกลไกการป้องกันใหม่ให้อำนาจถูกผูกขาดโดยบุคคลใดบุคคลหนึ่ง ดีแร็กตัวร์ถูกเลือกโดยสัดส่วนสมาชิกสภาห้าร้อย แต่สภาห้าร้อยไม่มีอำนาจถอดถอนดีแร็กตัวร์เว้นแต่ดีแร็กตัวร์กระทำการละเมิดกฎหมาย ดีแร็กตัวร์มีอำนาจบริหารเท่านั้น ไม่มีสิทธิตรากฎหมายและกำหนดภาษี การใช้ระบบดีแร็กตัวร์ทำให้กรุงปารีสเสียอิทธิพลทางการเมืองอย่างมาก
ฝรั่งเศสภายใต้รัฐบาลดีแร็กตัวร์ได้กระทำสงครามกับต่างชาติทั้ง บริเตนใหญ่, ออสเตรีย, ปรัสเซีย, นาโปลี, รัสเซีย และออตโตมัน ต่อมาเมื่อนายพลนโปเลียนสามารถยึดพื้นที่ส่วนใหญ่ของอิตาลี ฝรั่งเศสก็ปผนวกเบลเยียมและฝั่งซ้ายของแม่น้ำไรน์เป็นส่วนหนึ่งของตนเอง รัฐบาลดีแร็กตัวร์ฝรั่งเศสได้ขยายระบอบสาธารณรัฐเข้าไปในหลายประเทศ มีการล้มล้างราชรัฐเล็กน้อยมากมายในอิตาลี, สวิตเซอร์แลนด์ และเนเธอร์แลนด์ และจัดตั้งเป็นสาธารณรัฐ นอกจากนี้ รัฐบาลดีแร็กตัวร์ฝรั่งเศสยังบุกยึดครองอียิปต์และเดินทัพไปซีเรีย นำไปสู่กระแสตื่นวัฒนธรรมไอยคุปต์โบราณในฝรั่งเศส
คณะดีแร็กตัวร์หมดอำนาจเมื่อนายพลนโปเลียน โบนาปาร์ต ลงมือก่อรัฐประหารเดือนบรูว์แมร์ ในปี 1799 และถูกแทนที่ด้วยคณะกงสุลฝรั่งเศส

**อ้างอิง==
ไทตั้น เอ.อี. ศึกกู้จักรวาล

ไทตั้น เอ.อี. ศึกกู้จักรวาล (italic=yes) เป็นภาพยนตร์แอนิเมชั่นแนวผจญภัย-วิทยาศาสตร์หลังหายนะสัญชาติอเมริกันที่ออกฉายในปี ค.ศ. 2000 กำกับโดย ดอน บลูธ และ แกรี โกลด์แมน และพากย์เสียงโดย แม็ตต์ เดม่อน, บิลล์ พูลแมน, ดรูว์ แบร์รีมอร์, จอห์น เลอกิซาโม, นาธาน เลน, เจเนีน กาโรฟาโล, รอน เพิร์ลแมน และ โทน ล็อค ชื่อของภาพยนตร์เรื่องนี้หมายถึงยานอวกาศที่เป็นศูนย์กลางของพล็อตที่มี เอ.อี. แปลว่า "อาฟเตอร์ เอิร์ธ" แอนิเมชั่นของภาพยนตร์เรื่องนี้ผสมผสานกับแอนิเมชั่นวาดด้วยมือแบบดั้งเดิม 2 มิติเข้ากับการใช้ภาพที่สร้างด้วยคอมพิวเตอร์อย่างกว้างขวาง
สร้างโดย ฟ็อกซ์ แอนิเมชั่น สตูดิโอส์ เป็นโปรเจ็กต์เรื่องที่สองและสุดท้ายของสตูดิโอนี้เข้าฉายเมื่อวันที่ 16 มิถุนายน ค.ศ. 2000 จัดจำหน่ายโดย ทเวนตี้ท์ เซ็นจูรี่ ฟ็อกซ์ และทำรายทั่วโลกเพียงแค่ 36.8 ล้านดอลลาร์สหรัฐเมื่อเทียบกับทุนสร้าง 75 ล้านเหรียญสหรัฐ

**แหล่งข้อมูลอื่น**
 id=0120913
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์โดยทเวนตีธ์เซนจูรีฟอกซ์
แย่งตาย ทะลุตาย

แย่งตาย ทะลุตาย (The Cabin in the Woods) เป็นภาพยนตร์คอมเมดี้-สยองขวัญสัญชาติอเมริกันที่ออกฉายในปี ค.ศ. 2012 กำกับโดย ดรูว์ ก็อดดาร์ด ในผลงานการกำกับเรื่องแรกที่อำนวยการสร้างโดย จอสส์ วีดอน และเขียนบทโดย จอสส์ วีดอน และ ดรูว์ ก็อดดาร์ด ภาพยนตร์เรื่องนี้นำแสดงโดย คริสเต็น คอนโนลลี, คริส เฮมส์เวิร์ท, แอนนา ฮัทชิสัน, ฟราน ครานซ์, เจสซี วิลเลียมส์, ริชาร์ด เจนกิ้นส์ และ แบรดลีย์ วิตฟอร์ด พล็อตเรื่องติดตามกลุ่มนักศึกษาที่ล่าถอยไปยังกระท่อมกลางป่าอันห่างไกลซึ่งพวกเขาตกเป็นเหยื่อของซอมบี้ในป่าในขณะที่ช่างเทคนิคจัดการเหตุการณ์จากสถานที่ใต้ดิน
ดรูว์ ก็อดดาร์ด และ จอสส์ วีดอน เคยทำงานร่วมกันมาก่อนใน มือใหม่ปราบผี และ เทพบุตรแวมไพร์ เขียนบทภาพยนตร์ในสามวัน โดยอธิบายว่าเป็นความพยายามที่จะ "ฟื้นฟู" แนวหนังที่มีเนื้อหารุนแรง เทคนิคพิเศษเครื่องแต่งกายสัตว์ประหลาดการแต่งหน้าแบบพิเศษและการแต่งหน้าเทียมสำหรับภาพยนตร์เรื่องนี้ทำโดย เดวิด เลอรอย แอนเดอร์สัน นักแสดงภาพยนตร์สยองขวัญรุ่นเก๋า เฮเทอร์ แลงเกนแคมป์ สามีของเธอและบริษัท เอเอฟเอ็กซ์ สตูดิโอ ของพวกเขา การถ่ายทำเกิดขึ้นที่ แวนคูเวอร์, รัฐบริติชโคลัมเบีย ตั้งแต่เดือนมีนาคมถึงพฤษภาคม ค.ศ. 2009 โดยใช้งบประมาณประมาณ 30 ล้านดอลลาร์สหรัฐ
เดิมทีภาพยนตร์เรื่องนี้มีกำหนดฉายในวันที่ 5 กุมภาพันธ์ ค.ศ. 2010 จัดจำหน่ายโดย เมโทร-โกลด์วิน-เมเยอร์ และ ยูไนเต็ด อาร์ทิสต์ แต่ถูกเลื่อนออกไปอย่างไม่มีกำหนดเนื่องจากปัญหาทางการเงิน ในปี ค.ศ. 2011 ไลออนส์เกต ได้รับสิทธิ์ในการจัดจำหน่าย ภาพยนตร์เรื่องนี้ฉายในสหรัฐอเมริกาเมื่อวันที่ 13 เมษายน ค.ศ. 2012 ส่วนในประเทศไทยฉายเมื่อวันที่ 10 พฤษภาคม พ.ศ. 2555 ทำรายได้ทั่วโลกกว่า 66.5 ล้านเหรียญสหรัฐ ภาพยนตร์เรื่องนี้ได้รับคำวิจารณ์ในเชิงบวกจากนักวิจารณ์โดยทั่วไปซึ่งยกย่องบทภาพยนตร์น้ำเสียงและการแสดง

**อ้างอิง**

**แหล่งข้อมูลอื่น**
 1259521- cabininthewoods
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์โดยไลออนเกตเอ็นเตอร์เทนเมนต์
สงครามพร่ากำลัง

สงครามพร่ากำลัง (attrition warfare) เป็นกลยุทธ์ทางทหารอย่างหนึ่ง คู่สงครามจะทำปฏิบัติการทำลายทรัพยากร กำลังพล และข่มขวัญของข้าศึกอย่างต่อเนื่องยาวนาน จนกระทั่งข้าศึกเข้าสู่วิกฤตด้านกำลังพล ด้านยุทธปัจจัย หรือด้านเศรษฐกิจ เมื่อถึงจุดหนึ่ง ฝ่ายหนึ่งก็จะยอมแพ้ กลยุทธ์แบบนี้เหมาะใช้ในเชิงรับมากกว่าเชิงรุก อย่างไรก็ตาม สงครามพร่ากำลังมักเป็นสงครามที่สองฝ่ายติดอยู่ในสภาพเอาชนะกันอย่างเด็ดขาดไม่ได้สักที ถ้าสองฝ่ายมีสถานะเป็นรัฐทั้งคู่ มักจะลงเอยที่การเปิดโต๊ะเจรจากัน ด้วยมองว่าการดำเนินสงครามเป็นสิ่งที่ไม่คุ้มค่าอีกต่อไป 
หากคู่สงครามใช้กลยุทธ์นี้ต่อกัน โดยพื้นฐานแล้วฝ่ายที่มีทรัพยากรเหนือกว่าจะเป็นฝ่ายชนะ แต่ทั้งสองฝ่ายก็จะได้รับความเสียหายมากเช่นกัน นักยุทธศาสตร์ทหารส่วนใหญ่จึงมองว่าสงครามพร่ากำลังเป็นกลยุทธ์ที่ควรหลีกเลี่ยง อย่างที่ซุนวูได้เขียนไว้ว่า "ไม่เคยมีแว่นแคว้นใดได้ประโยชน์จากการศึกสงครามยืดเยื้อ" ตัวอย่างที่ชัดเจนของสงครามพร่ากำลัง ได้แก่ สงครามโลกครั้งที่หนึ่ง โดยเฉพาะการรบในแนวรบด้านตะวันตกที่ทหารทั้งสองฝ่ายต้องติดหล่มอยู่ในสนามเพลาะเป็นเวลานานหลายปี ยุทธการที่แม่น้ำซอมและยุทธการที่แวร์เดิงเป็นตัวอย่างของการสู้รบที่ต่างฝ่ายต่างพยายามพร่ากำลังของอีกฝ่ายด้วยการใช้ทรัพยากรและกำลังพลจำนวนมาก
แม้ว่าสงครามพร่ากำลังจะสามารถนำไปสู่ชัยชนะได้ในระยะยาว แต่ก็ต้องแลกมาด้วยการสูญเสียอย่างมหาศาลทั้งในด้านมนุษย์และเศรษฐกิจ นอกจากนี้ กลยุทธ์นี้ยังอาจส่งผลกระทบต่อขวัญกำลังใจของทหารและพลเรือนอย่างร้ายแรง

**อ้างอิง**
หมวดหมู่:กลยุทธ์เผชิญศึก
หมวดหมู่:กลยุทธ์ชนะศึก
หมวดหมู่:สงครามแบ่งตามชนิด
คำประกาศของดยุกแห่งเบราน์ชไวค์

ภาพล้อเลียนปฏิกิริยาของชาวฝรั่งเศสต่อคำประกาศของดยุกแห่งเบราน์ชไวค์
คำประกาศของดยุกแห่งเบราน์ชไวค์ (Manifest des Herzogs von Braunschweig) เป็นคำประกาศของคาร์ล วิลเฮ็ล์ม แฟร์ดีนันท์ ดยุกแห่งเบราน์ชไวค์-ลือเนอบวร์ค ผู้บัญชาการกองทัพผสม (ออสเตรียและปรัสเซีย) เมื่อวันที่ 25 กรกฎาคม ค.ศ. 1792 ถึงประชาชนชาวฝรั่งเศส คำประกาศฉบับนี้กดดันให้มีการปล่อยตัวพระบรมวงศ์ฝรั่งเศสจากการคุมขัง และยังได้ข่มขู่ว่าหากพระบรมวงศ์ฝรั่งเศสถูกทำร้าย ประชาชนชาวฝรั่งเศสจะต้องถูกทำร้ายด้วย แต่ท้ายที่สุด ประกาศฉบับนี้กลับยิ่งไปกระตุ้นการปฏิวัติฝรั่งเศสและนำไปสู่สงครามกับประเทศเพื่อนบ้าน

**อ้างอิง==
แก๊งสู้ผี

แก๊งสู้ผี (The Monster Squad) เป็นภาพยนตร์สยองขวัญ-คอมเมดี้สัญชาติอเมริกันที่ออกฉายในปี ค.ศ. 1987 กำกับโดย เฟร็ด เดคเคอร์ และเขียนบทโดย เชน แบล็ก และ เฟร็ด เดคเคอร์ ซึ่งทั้งสองเจอกันในฐานะเพื่อนร่วมชั้นเรียนที่ยูซีแอลเอ ปีเตอร์ ไฮยามส์ เป็นหนึ่งในผู้อำนวยการสร้างฝ่ายบริหาร จัดจำหน่ายโดย ไตรสตาร์ พิคเจอร์ส เข้าฉายเมื่อวันที่ 14 สิงหาคม ค.ศ. 1987 ภาพยนตร์เรื่องนี้นำเสนอ อสุรกายคลาสสิคของยูนิเวอร์แซล (จินตนาการใหม่โดยทีมศิลปินเทคนิคพิเศษรวมถึง สแตน วินสตัน) ซึ่งนำโดย เค้าท์ แดรกคูลา ในทางกลับกันพวกเขาต่อสู้กับกลุ่มเด็กที่มีความเข้าใจเพื่อป้องกันไม่ให้พวกเขาควบคุมโลก
แม้ว่าจะไม่ประสบความสำเร็จอย่างมากในด้านรายได้และได้รับคำวิจารณ์จากนักวิจารณ์ที่หลากหลาย แต่ภาพยนตร์เรื่องนี้ก็ได้รับการตอบรับอย่างดีจากผู้ชมและกลายเป็นลัทธิคลาสสิกในช่วงหลายปีที่ผ่านมานับตั้งแต่ออกฉาย

**อ้างอิง**

**แหล่งข้อมูลอื่น**
 id=0093560
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์โดยไตรสตาร์พิกเจอส์
วัดบางขนุน

วัดบางขนุน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านตากแดด ตำบลบางขนุน อำเภอบางกรวย จังหวัดนนทบุรี

**ประวัติ**
วัดสร้างขึ้นเมื่อประมาณปี พ.ศ. 2103 ไม่ทราบนามประวัติผู้สร้างวัด ชื่อของวัดเรียกตามชื่อตำบลที่ตั้งวัด ในอดีตบริเวณวัดบางขนุนเคยเจริญรุ่งเรืองอย่างมาก หลังจากกรุงศรีอยุธยาแตก มีเจ้านายลี้ภัยการเมืองมาพักที่วัดแห่งนี้และร่วมกันบูรณะวัดในสมัยพระบาทสมเด็จพระพุทธยอดฟ้าจุฬาโลก วัดบางขนุนได้รับพระราชทานวิสุงคามสีมาเมื่อปี พ.ศ. 2113 พระอุโบสถ หอไตร และสังเค็ดของวัดได้รับการขึ้นทะเบียนเป็นโบราณสถานแห่งชาติเมื่อวันที่ 10 กันยายน พ.ศ. 2540

**อาคารเสนาสนะและโบราณวัตถุ**
พระอุโบสถเป็นอาคารที่มีฐานแอ่นโค้งทรงเรือสำเภาแบบศิลปกรรมสมัยอยุธยาตอนปลาย คาดว่าน่าจะสร้างเพิ่มส่วนมุขด้านหน้า-หลัง และซุ้มประตูหน้าต่างมาภายหลังเมื่อประมาณสมัยรัชกาลที่ 3 มาซ่อมแซมใหม่อีกครั้งในปี พ.ศ. 2524 ภายในอุโบสถมีภาพจิตรกรรมฝาผนังเล่าเรื่องพระพุทธเจ้าเสด็จลงจากดาวดึงส์ มารผจญ และเทพชุมนุม บานประตูเขียนเป็นภาพเสี้ยวกางทวารบาลทรงสัตว์หิมพานต์ที่มีศีรษะเป็นมนุษย์ สภาพฝาผนังร่วนซุยมาก บูรณะใหม่ในสมัยรัตนโกสินทร์ตอนต้น มีการก่อกำแพงแก้วขึ้นใหม่เปลี่ยนจากเดิมซึ่งเป็นกำแพงบัวหลังเจียด แต่เสาหัวเม็ดทรงมัณฑ์ที่มุมยังมีรูปทรงเดิม เมื่อปี พ.ศ. 2523 ภายในอุโบสถยังมีสังเค็ด ลวดลายประดับกระจกงดงาม หน้าบันแกะเป็นลวดลายดอกไม้ปิดทอง
หอไตรกลางน้ำเป็นสถาปัตยกรรมสมัยอยุธยา ภายในมีจิตรกรรมฝาผนังและบานประตูหน้าต่าง เป็นจิตรกรรมสมัยอยุธยา ภายในมีตู้พระธรรมลายรดน้ำลวดลายพรรณพฤกษา มีอยู่ 6 ใบ ซึ่งมีความงดงามมาก
วัดมีสมุดไทย (สมุดข่อย) ที่เป็นตำราแพทย์โบราณ มีอยู่หลายฉบับ เช่น ตำราเจ็ดคัมภีร์ ภาพทศชาติซึ่งจัดทำขึ้นสมัยรัชกาลที่ 1 ตำราแพทย์โบราณ ตำรากฎหมาย ตำราโหราศาสตร์ทำขึ้นประมาณสมัยรัชกาลที่ 6–7 แต่ในปี พ.ศ. 2561 มีโจรเข้ามาตัดภาพในสมุดข่อยหลายสิบหน้า วัดยังมีธรรมาสน์สมัยอยุธยาตอนปลายแกะสลักลวดลายดอกไม้วิจิตร และมีหินบดยาโบราณ

**อ้างอิง**
บางขนุน
หมวดหมู่:โบราณสถานในจังหวัดนนทบุรี
คอมมูนปารีส (การปฏิวัติฝรั่งเศส)

ไฟล์:Attaque de la maison commune de Paris.jpg|300px|thumb|ออแตลเดอวีล ที่ทำการของคอมมูนปารีส
คอมมูนปารีส หรือ นครบาลปารีส (Commune de Paris) เป็นคณะปกครองกรุงปารีสในช่วงการปฏิวัติฝรั่งเศสระหว่างปีค.ศ. 1789 ถึง 1795 ก่อตั้งขึ้นที่ออแตลเดอวีลภายหลังการทลายคุกบัสตีย์ คอมมูนปารีสประกอบด้วยผู้แทน 144 คนจาก 48 แขวงของกรุงปารีส คอมมูนปารีสกลายเป็นฝ่ายขบถในกลางปี 1792 เนื่องจากปฏิเสธเชื่อฟังสภานิติบัญญัติที่อยู่ภายใต้อิทธิพลของกลุ่มฌีรงแด็ง นายกเทศมนตรีคอมมูนปารีสคนแรกคือฌ็อง ซีลแว็ง บายี
ลีเซหลุยส์-เลอ-กร็อง

อาคารของลีเซหลุยส์-เลอ-กร็อง
ตึกเรียน
ลีเซหลุยส์-เลอ-กร็อง (Lycée Louis-le-Grand; "โรงเรียนหลุยส์มหาราช") เป็นโรงเรียนมัธยมชั้นนำในกรุงปารีส ก่อตั้งใน ค.ศ. 1563 โดยคณะเยสุอิต เมื่อแรกก่อตั้งใช้ชื่อว่า วิทยาลัยแกลร์มง (Collège de Clermont) ต่อมาใน ค.ศ. 1682 ถูกรับไว้ในพระอุปถัมภ์ของพระเจ้าหลุยส์ที่ 14 แห่งฝรั่งเศส จึงมีการเปลี่ยนชื่อโรงเรียนตามพระนามเพื่อเฉลิมพระเกียรติ และยังคงเปิดสอนจนถึงปัจจุบัน
ลีเซหลุยส์-เลอ-กร็องมีศิษย์เก่าเลื่องชื่อมากมายอย่างนั้งแต่นักปรัชญาอย่างวอลแตร์และมาร์กี เดอ ซาด, นักเขียนอย่างมอลีแยร์และวิกตอร์ อูว์โก, นักปฏิวัติอย่างรอแบ็สปีแยร์และกามีย์ เดมูแล็ง และประธานาธิบดีฝรั่งเศสอีกหลายคน

**แหล่งข้อมูลอื่น**
  Lycée Louis-le-Grand (เว็บไซต์ทางการ)- http://www.fcpellg.fr/ (สมาคมผู้ปกครอง)- http://peepllg.com (สมาคมผู้ปกครอง)- https://www.louislegrand.net date=2020-10-03  (ทำเนียบนักเรียน ศิษย์เก่า และครูออนไลน์)
หมวดหมู่:โรงเรียนในประเทศฝรั่งเศส